b'\n_START_ARTICLE_\nJossif Kobzon\n_START_PARAGRAPH_\nJossif Kobzon (vene \xd0\x98\xd0\xbe\xd1\x81\xd0\xb8\xd1\x84 \xd0\x94\xd0\xb0\xd0\xb2\xd1\x8b\xd0\xb4\xd0\xbe\xd0\xb2\xd0\xb8\xd1\x87 \xd0\x9a\xd0\xbe\xd0\xb1\xd0\xb7\xd0\xbe\xd0\xbd; 11. september 1937 Ukraina Donetski oblast T\xc5\xa1assiv Jar \xe2\x80\x93 30. august 2018 Moskva) oli juudi p\xc3\xa4ritolu populaarne Venemaa laulja, bariton._NEWLINE_NLKP liige 1973. aastast._NEWLINE_Bre\xc5\xbenevi ajal oli ta N\xc3\xb5ukogude juhtkonna "\xc3\xb5uelaulik", kes laulis patriootilisi ja l\xc3\xbc\xc3\xbcrilisi laule. _NEWLINE_Kobzon laulis sisse seriaali "Seitseteist kevadist hetke" laulud._NEWLINE_Aastal 1997 l\xc3\xb5petas Kobzon ametlikult oma kontserditegevuse, kuid 2007. aastal tegi ta juubeliturnee, esinedes ka Eestis._NEWLINE_Ta oli Venemaa Riigiduuma liige. Kobzon oli Putini Ukraina-vastase v\xc3\xa4lispoliitika aktiivne toetaja. 2014. aasta Ukraina kriisi ajal kirjutas ta Donbassi h\xc3\xbcmni ja kavatses anda kontserdi separatistide v\xc3\xb5imu all olevas Donetskis ja Luganskis. _NEWLINE_Juulis 2014 keelas L\xc3\xa4ti Kobzonile sisses\xc3\xb5idu riiki.\n_START_SECTION_\nMuud tunnustusavaldused\n_START_PARAGRAPH_\n\xd0\x9a\xd0\xbebzon on 28 linna aukodanik (sh Donetsk, Saratov, Bi\xc5\xa1kek). 31. m\xc3\xa4rtsil 2009 sai Kobzon ka Moskva linna aukodanikuks. _NEWLINE_3. septembril 2014 v\xc3\xb5ttis Dnipropetrovski linnavolikogu talt aukodaniku nimetuse ja novembris 2014 v\xc3\xb5eti talt Poltava aukodaniku nimetus._NEWLINE_Donetskis on Jossif Kobzoni monument. _NEWLINE_T\xc5\xa1assiv Jaris oli Jossif Kobzoni t\xc3\xa4nav, hiljem nimetati see \xc3\xbcmber Rahu t\xc3\xa4navaks.\n_START_SECTION_\nIsiklikku\n_START_PARAGRAPH_\nKobzoni esimene abikaasa oli laulja Veronika Kruglova, teine abikaasa n\xc3\xa4itleja Ljudmila Gurt\xc5\xa1enko. Alates 1971. aastast on ta abielus n\xc3\xa4itleja Ninel Kobzoniga (Ninel Drizinaga). Neil on kaks last ja viis lapselast (2007).'